text: Psykiske lidelser skal behandles lokalt
  15 marts 2011 kl. 18.15
  Sindslidende i Syd- og Sønderjylland får i fremtiden bedre mulighed for akut og ambulant behandling nær deres bopæl. Tirsdag indviede Region Syddanmark Sønderjyllands første lokalpsykiatri i Tønder:
  Distrikts-psykiatri, psykose-funktioner, psykiatrisk informationscenter og ikke mindst en ny akut-funktion er nu samlet i en lokal enhed, der kaldes lokalpsykiatri.
  Region Syddanmark åbner lignende lokal-centre i de øvrige større byer i Sydjylland og på Fyn frem til 2015.
  Det nye tilbud henvender sig alene til voksne.
  Børn og unge skal fortsat behandles på de børne- og ungdomspsykiatriske afdelinger på sygehusene.
  De fleste af regionens voksne borgere med psykisk sygdom vil blive behandlet ambulant i lokalpsykiatrierne eller hjemme hos sig selv.
   
  Målet er, at patienterne hurtigere kan vende tilbage til en normal hverdag, så deres sygdom ikke bliver kronisk.
  